ET
16.5.2022
Euroopa Liidu Teataja
C 198/15
Eelotsusetaotlus, mille on esitanud Sofiyski rayonen sad (Bulgaaria) 29. septembril 2021 – XN versus Politseyski organ pri 02 RU SDVR (Kohtuasi C-608/21) (2022/C 198/21) Kohtumenetluse keel: bulgaaria Eelotsusetaotluse esitanud kohus Sofiyski rayonen sad
Põhikohtuasja pooled Haldusakti tühistamise taotleja: XN Vastustaja: Politseyski organ pri 02 RU SDVR
Eelotsuse küsimused 1.
Kas Euroopa Parlamendi ja nõukogu 22. mai 2012. aasta direktiivi 2012/13/EL (1), milles käsitletakse õigust saada kriminaalmenetluses teavet, artikli 8 lõiget 1 koostoimes artikli 6 lõikega 2 tuleb tõlgendada nii, et nendega on vastuolus riigisisesed õigusnormid, mida väljakujunenud kohtupraktika alusel kohaldatakse asjaomases liidu liikmesriigis korrigeerivalt ja mille kohaselt on lubatav, et teave kahtlustatavana kinnipidamise põhjuste, sealhulgas süüteo kohta, mille toimepanemises isikut kahtlustatakse, ei pea olema esitatud mitte kirjalikus kinnipidamiskorralduses, vaid muudes (varasemates või hilisemates) lisadokumentides, mida ei anta kätte viivitamata ja millest isik võib teada saada tagantjärele kinnipidamise võimaliku kohtus vaidlustamise korral? 2.
Kas Euroopa Parlamendi ja nõukogu 22. mai 2012. aasta direktiivi 2012/13/EL, milles käsitletakse õigust saada kriminaalmenetluses teavet, artikli 6 lõiget 2 tuleb tõlgendada nii, et teave süüteo kohta, milles kinnipeetavat kahtlustatakse, peab selleks, et tagada kaitseõiguste tõhus kasutamine, sisaldama andmeid teo toimepanemise aja, koha ja viisi, isiku selles tegeliku osalemise ja teo eest määratava kriminaalkaristuse kohta?
(1)
ELT 2012, L 142, lk 1
Marina Yachting Brand Management Co. Ltd 2. detsembril 2021 esitatud apellatsioonkaebus Üldkohtu (üheksas koda) 22. septembri 2021. aasta otsuse peale kohtuasjas T-169/20: Marina Yachting Brand Management versus EUIPO – Industries Sportswear (Kohtuasi C-743/21 P) (2022/C 198/22) Kohtumenetluse keel: inglise Pooled Apellant: Marina Yachting Brand Management Co. Ltd (esindajad: Rechtsanwälte A. von Mühlendahl, C. Eckhartt ja P. Böhner) Teised menetlusosalised: Euroopa Liidu Intellektuaalomandi Amet, Industries Sportswear Co.
Srl Euroopa Kohus (apellatsioonkaebuste menetlusse võtmise üle otsustav koda) otsustas 31. märtsi 2022. aasta määrusega jätta apellatsioonkaebuse menetlusse võtmata ja jätta Marina Yachting Brand Management Co. Ltd kohtukulud tema enda kanda.